ইজরায়েলের হামলা এবার আন্তর্জাতিক মানচিত্রে? ক্ষোভে ফেটে পড়ল আরব দেশগুলি

ওয়েব ডেস্ক: ইজরায়েলের (Israel) হানায় গাজায় (Gaza) মৃত্যুর সংখ্যা ছাড়াল ৪৬,০০০। এক লক্ষের বেশি গাজার বাসিন্দা আহত হয়েছেন। গত ১৫ মাস ধরে চলা ইজরায়েলের ওই আক্রমণ থামার কোনও লক্ষণ নেই। এছাড়া লেবানন, সিরিয়া, ইরান, ইয়েমেন একের পর এক দেশেও হামলা করেছে ইজরায়েল। তারই মধ্যে নিজেদের মানচিত্র (New map) প্রকাশ করে বিতর্কে বেঞ্জামিন নেতানিয়াহুর দেশ। তা নিয়ে তীব্র প্রতিবাদ (Protest) বিভিন্ন দেশের। বিশেষ করে আরবের একাংশকে নিজেদের এলাকার বলে দাবি করে বিতর্কে ইজরায়েল। যাকে ইজরায়েলের সাম্রাজ্যবাদী আগ্রাসন হিসেবে অভিহিত করা হয়েছে। আন্তর্জাতিক নিয়ম লঙ্ঘন করে এটা করা হয়েছে বলে অভিযোগ।

ওই মানচিত্রে ইতিহাসগতভাবে নিজেদের এলাকার বলে দাবি করা হয়েছে প্যালেস্তাইনকে, জর্ডন, লেবানন, সিরিয়ার বড় অংশকে। সোশ্যাল মিডিয়ায় ইজরায়েলের বিদেশমন্ত্রকের তরফে ওই মানচিত্র প্রকাশ করা হয়েছে। তাতে দাবি করা হয়েছে এই ইহুদি রাষ্ট্রে বাইবেলে যে বর্ণনা রয়েছে সেই হিসেবে মানচিত্র করা হয়েছে। বেশ কিছু আরব দেশ এর প্রতিবাদ করেছে। তারা জানিয়েছে, এটা সার্বভৌমত্বে আঘাত করা হয়েছে। আন্তর্জাতিক স্তর থেকে এর বিরুদ্ধে ব্যবস্থা নেওয়া হোক।

আরও পড়ুন: স্ত্রীর বেশি আয়ে অবসাদে ভোগেন স্বামীরা! বলছে সমীক্ষা

ওই মানচিত্রে ইজরায়েলের বিদেশমন্ত্রক জানিয়েছে, তিন হাজার বছর আগে এর সূচনা হয়েছিল। মধ্যপ্রাচ্যে ইজরায়েল ১৯৪৮ সালে একমাত্র গণতন্ত্র ছিল। জর্ডন, সংযুক্ত আরব আমিরশাহী, কাতার ইজরায়েলের এই আগ্রাসনের নিন্দা করেছে। প্যালেস্তাইনের প্রশাসন, হামাসও এর নিন্দা করেছে। আন্তর্জাতিক আইনের তোয়াক্কা না করে এটা করা হয়েছে বলে তারা জানিয়েছে।